B4-0094/96

Ψήφισμα σχετικά με τη Σιέρα Λεόνε

Το Ευρωπαϊκό Κοινοβούλιο,

Α. εκφράζοντας την έντονη ανησυχία του για τη δραματική κατάσταση που επικρατεί στη Σιέρα Λεόνε από το 1994,

Β. βαθειά ανήσυχο για τις συνέπειες του πρόσφατου πραξικοπήματος της 16ης Ιανουαρίου 1996 με το οποίο ανατράπηκε ο ηγέτης της χώρας λοχαγός Strasser και αντικαταστάθηκε από τον αναπληρωτή του και αρχηγό των ενόπλων δυνάμεων λοχαγό Bio,

Γ. εκφράζοντας φόβους ότι το πρόσφατο πραξικόπημα θα καθυστερήσει περαιτέρω την επάνοδο στην πολιτική διακυβέρνηση την οποία είχε υποσχεθεί ο εκδιωχθείς Πρόεδρος Strasser με τις προγραμματισμένες εκλογές της 26ης Φεβρουαρίου 1996,

Δ. ανησυχώντας γιατί τα θεμελιώδη δικαιώματα των πολιτών καταπατώνται συνεχώς στο πλαίσιο της σύγκρουσης μεταξύ ΝΡRC (Προσωρινό Εθνικό Συμβούλιο Διοίκησης) και RUF (Ενωμένο Επαναστατικό Μέτωπο), που εξαπέλυσε το 1991 επίθεση από τη γειτονική Λιβερία,

Ε. έχοντας επίγνωση του ότι οι βιαιότητες καταλογίζονται τόσο στις κυβερνητικές όσο και στις ανταρτικές δυνάμεις και ότι το κλίμα ανασφάλειας είναι τέτοιο ώστε φαίνεται δυσχερής η διεξαγωγή δημοκρατικών εκλογών που θα εκφράζουν πράγματι τη φωνή του πληθυσμού,

ΣΤ. ανησυχώντας επίσης για τα προβλήματα των προσφύγων και των εκτοπισμένων,

Το Ευρωπαϊκό Κοινοβούλιο,

1. καταδικάζει το πρόσφατο πραξικόπημα και ζητεί από το ΝΡRC να ασκήσει την εξουσία του στις κυβερνητικές δυνάμεις της Σιέρα Λεόνε ώστε να τερματισθούν οι παραβιάσεις των ανθρωπίνων δικαιωμάτων και συγκεκριμένα τα βασανιστήρια, κακή μεταχείριση και εκτελέσεις χωρίς δίκη[semigr ]

2. επιμένει στο θέμα της άμεσης επανόδου στην πολιτική διακυβέρνηση[semigr ]

3. ζητεί από την κυβέρνηση να μην είναι πλέον συνένοχος των βιαιοτήτων αυτών εκ μέρους των δυνάμεων ασφαλείας της, να θεσπίσει πολύ αυστηρό ιεραρχικό έλεγχο προκειμένου οι υφιστάμενοι να μην μπορούν πλέον να απολαμβάνουν κάθε ατιμωρησίας για τέτοιου είδους ενέργειες[semigr ]

4. ζητεί να απαλλαγούν αμέσως των καθηκόντων τους και να δικαστούν σύμφωνα με τους ισχύοντες διεθνείς κανόνες οι ένοχοι βασανιστηρίων, κακομεταχειρίσεων και εκτελέσεων με συνοπτική διαδικασία[semigr ]

5. ζητεί από τις ανταρτικές δυνάμεις του RUF καθώς και από τις άλλες ένοπλες ομάδες που νέμονται τη Σιέρα Λεόνε να συμμορφωθούν επίσης στους ισχύοντες διεθνείς νόμους, να τερματίσουν τις εκτελέσεις πολιτών, στρατιωτικών και εκπροσώπων της κυβέρνησης με συνοπτική διαδικασία και να θέσουν τέρμα στις συλλήψεις ομήρων[semigr ]

6. αναρωτάται για το κατά πόσον θα ήταν σκόπιμο να διατηρηθεί το χρονοδιάγραμμα της εκλογικής διαδικασίας υπό συνθήκες όπως οι σημερινές[semigr ]

7. ζητεί από τους διεθνείς οργανισμούς και ιδιαίτερα τον ΟΗΕ και την ΟΑΕ να καταβάλλουν κάθε προσπάθεια και να ασκήσουν την επιρροή τους στους ενδιαφερομένους προκειμένου να παύσουν από αμφότερα τα μέρη οι σοβαρές και γενικευμένες παραβιάσεις των δικαιωμάτων του ανθρώπου και να εξευρεθούν βιώσιμες λύσεις όσον αφορά τη σοβαρή αυτή κρίση[semigr ] ζητεί όλες οι πρωτοβουλίες που θα αναληφθούν να λάβουν σοβαρά υπόψη τα δικαιώματα του ανθρώπου και όλες τις συναφείς εγγυήσεις[semigr ]

8. επαναλαμβάνοντας την ανησυχία του όσον αφορά τη συμμετοχή του πληθυσμού στις εκλογές που προβλέπονται για το Φεβρουάριο - καθώς και όσον αφορά τη δυνατότητα πραγματοποίησής τους από τεχνικής πλευράς - ζητεί να διεξαχθούν οι εκλογές αυτές υπό την υψηλή εποπτεία των διεθνών θεσμικών οργάνων και ζητεί επίσης από τα εμπλεκόμενα στη σύγκρουση μέρη να συμφωνήσουν καθ´ όλη την προεκλογική περίοδο σε μία ανακωχή εις τρόπον ώστε να δοθεί στη χώρα η ευκαιρία να εισέλθει και πάλι στο μονοπάτι της δημοκρατίας[semigr ]

9. εκφράζει την επιθυμία να ακουστεί το όνομά του από όλους τους ελεύθερους και δημοκρατικούς ανθρώπους και ζητεί από την ΟΑΕ, τα Ηνωμένα Έθνη και το Συμβούλιο να προσπαθήσουν να επιτύχουν μία προσέγγιση και διαπραγμάτευση έστω και προσωρινή μεταξύ των διαφόρων εμπλεκομένων στη σύγκρουση[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Κυβέρνηση της Λιβερίας, τους ηγέτες του ΝΡRC και RUF καθώς και στους Γενικούς Γραμματείς της ΟΑΕ και των Ηνωμένων Εθνών.